****

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2008 M. RUGSĖJO 29 D. ĮSAKYMO NR. 1V-342 „DĖL 2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 4 PRIORITETO „ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“ VP1-4.2-VRM-01-V PRIEMONĖS „VEIKLOS VALDYMO TOBULINIMAS“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2015 m. kovo 31 d. Nr. 1V-249

Vilnius

P a k e i č i u 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ VP1-4.2-VRM-01-V priemonės „Veiklos valdymo tobulinimas“ projektų finansavimo sąlygų aprašą, patvirtintą Lietuvos Respublikos vidaus reikalų ministro 2008 m. rugsėjo 29 d. įsakymu Nr. 1V-342 „Dėl 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ VP1-4.2-VRM-01-V priemonės „Veiklos valdymo tobulinimas“ projektų finansavimo sąlygų aprašo patvirtinimo“:

1. Pakeičiu 4 punktą ir jį išdėstau taip:

„4. Priemonei įgyvendinti numatoma skirti iki 2 314 514 Eur lėšų sumą, iš kurių 1 967 337 Eur būtų Europos socialinio fondo lėšos, 347 177 Eur – Lietuvos Respublikos valstybės biudžeto lėšos.“

2. Pakeičiu 41punktą ir jį išdėstau taip:

„41. Atsižvelgiant į Žmogiškųjų išteklių plėtros veiksmų programos priedo, patvirtinto Lietuvos Respublikos Vyriausybės 2008 m. liepos 23 d. nutarimu Nr. 789 „Dėl Žmogiškųjų išteklių plėtros veiksmų programos priedo patvirtinimo“ 2.3 papunktį, pasirašant projektų finansavimo ir administravimo sutartis pagal Aprašą numatoma galimybė viršyti Aprašo 4 punkte priemonei įgyvendinti numatomą skirti lėšų sumą. Pagal Aprašą pasirašant projektų finansavimo ir administravimo sutartis leidžiama papildomai skirti iki 142 352,95 Eur, iš kurių iki 121 000,00 Eur – Europos socialinio fondo lėšos, 21 352,95 Eur – Lietuvos Respublikos valstybės biudžeto lėšos.“

3. Pakeičiu 10 punktą ir jį išdėstau taip:

„10. Maksimali projekto veiklų įgyvendinimo trukmė – iki 2015 m. spalio 16 d.“

Vidaus reikalų ministras Saulius Skvernelis